text: To forsøg på brandstiftelse i Brørup
  05 oktober 2014 kl. 06.43
  Samme villa i Brørup blev natten til søndag udsat for to påsatte brande.
  En ukendt gerningsmand satte klokken 01.27 natten til søndag ild til noget brandbar væske ved en villa på Bakkedraget i Brørup.
  Ilden blev antændt ved et vindue, men blev opdaget og gav derfor kun sodskade.
  Klokken 03.45 opstod der så en ny brand ved samme villa på Bakkedraget. Denne gang var der hældt brandbar væske ud på græsplænen, som så blev antændt.
  Ifølge den vagthavende ved Syd og Sønderjyllands Politi så er politiet lige nu i fuld gang med efterforskningen, men der er her søndag formiddag ikke noget motiv, der forklarer de påsatte brande.
  